
A kihívásoktól a lehetőségekig: Nógrád vármegye társadalmi-gazdasági helyzetértékelése és versenyképességének felmérése

Mindenekelőtt, a választásom azért esett ezen témára, hiszen mindig is foglalkoztatott, hogy az egyes térségek közötti különbségek, milyen hatással lehetnek egy kisebb téregység gazdasági és társadalmi fejlettségére. Kutatásomban vizsgálati területként, az Észak-Magyarország régióban található, Nógrád vármegyét határoztam meg. A vármegye jelenlegi helyzetét tekintve, elmondható, hogy egy elmaradott perifériáról beszélhetünk. Ennél fogva, én, mint Nógrád vármegyei lakos, érdekesnek tartottam megvizsgálni, hogy a regionális különbségekből fakadó eltérés, milyen hatással lehet a vármegye gazdasági és társadalmi indikátoraira, illetve milyen kilábalási lehetőségei lehetnek a vármegyének, az elmaradottságból.
Áttérve, az alkalmazott módszerekre, elsőként, kutatási céljaim érdekében szekunder adatelemzést végeztem a Központi Statisztikai Hivatal Adatbázisából származó adatok segítségével. Ugyanakkor, pár jelentősebb nógrádi cég, beszámolóelemzését is elvégeztem, fokozott figyelmet fordítva a forrásfelhasználásukra. A szekunder adatelemzésem második felében pedig, a turisztikai irányultságú mutatókra helyeződött a hangsúly. Végezetül, adatelemzésemet egy saját magam által összeállított, kilenc mutatóból álló, versenyképességi elemzéssel zártam.
A szekunder adatelemzés után, primer kutatásom következett. Saját kutatásom eszközeként, egy online kitöltésű kérdőívet alkalmaztam, melynek a fő célja az volt, hogy átfogóbb képet kapjak arról, hogy Nógrád vármegye társadalma, illetve a más vármegyékben élők, hogyan ítélik meg, célterületem jelenlegi gazdasági és társadalmi helyzetét.

Összegezve kutatásom eredményeit, elmondható, hogy Nógrád vármegye, az elemzésemben szereplő mutatók többségében, az országos átlagon alul teljesített, ami által, ténylegesen egy elmaradott perifériának tekinthető. A másik oldalról nézve, azonban elmondható, hogy Nógrád vármegyében vannak olyan gazdasági ágazatok is, amelyekben kifejezetten, jól teljesített és amelyek a jövőben akár „fejlesztési minták” is lehetnének, a vármegye gazdasági-társadalmi fellendüléséhez. 



